[{"text_idx": "#000004", "text": "DISPAK \u2013 Dibabet oc\u2019h bet da strollad evit Bro Fran\u0303s en Eurovision ouzhpenn daou viz zo breman\u0303. Gallout a rit kontan\u0303 deomp petra zo c\u2019hoarvezet ganeoc\u2019h abaoe ?"}, {"text_idx": "#000007", "text": "Sterenn Diridollou : a-drugarez d\u2019ar sonadegou\u0300 hon eus graet, ar \u00ab Pre-party \u00bb hon eus gellet gwelet un tregont strollad bennak. Ne oa ket ar memes re e Tel-Aviv hag e lec\u2019h all met graet hon eus anaoudegezh gante ha dizoloet o c\u2019hanaouennou\u0300 ivez. Un aergelc\u2019h plijus-tre a oa, ne oa ket ur spered kevezerezh etre an dud tamm ebet. Laouen e oa an holl d\u2019ober anaoudegezh an eil gant egile, da selaou ar pezh a vez graet gant ar strolladou\u0300 all. Ar pep plijusan\u0303 e oa !"}, {"text_idx": "#000008", "text": "Distroomp war nozvezh meur gourfenn an Eurovision e Fran\u0303s. Petra hoc\u2019h eus son\u0303jet pa oa bet embannet disoc\u2019h ar votadeg ?"}, {"text_idx": "#000011", "text": "Penaos e oa deuet ar son\u0303j deoc\u2019h kinnig ar ganaouenn evit an Eurovision ?"}, {"text_idx": "#000014", "text": "2,4 milion a dud o sellet ouzh gourfenn an Eurovision e Fran\u0303s, milionou\u0300 a dud o sellet ouzhoc\u2019h war Youtube hag all, ouzhpenn 200 000 den o selaou Fulenn war Spotify... Ne ra ket drol deoc\u2019h ar sifrou\u0300, ar brud-se, pe gwelet ho pennou\u0300 war ar c\u2019hazetennou\u0300 ? Foll ar bed tro-dro deoc\u2019h un tamm ?"}, {"text_idx": "#000015", "text": "Marine : Drol eo, ya. Ne gomprenomp ket re e gwirionez peogwir n\u2019eo ket chen\u0303chet hor bed. Chen\u0303chet ez eus ur bern traou\u0300 en hor buhez met ken prim eo bet ma ne verzomp ket fraezh ar pezh a c\u2019hoarvez. Ar sifrou\u0300, evit bezan\u0303 onest, ne gomprenomp ket anezho. N\u2019eo ket graet pennou\u0300 mab-den evit kompren sifrou\u0300 ken bras. Petra a dalv milionou\u0300 a dud ? Sellet e vo an Eurovision gant 183 million a dud. ma, setu aze ur sifr ne c\u2019haller ket kaout penn dezhan\u0303. Neuze, sipan\u0303 a reomp hor spered war an abadenn rik. Miliadou\u0300 a dud a vo er sal, un tamm muioc\u2019h eget e Yaouank. Kreizennet e vimp war an dra-se. D\u2019am son\u0303j omp emskiantek mat eus pelec\u2019h e teuomp, ha klask a reomp mirout hon treid war an douar hep pennfollin\u0303, gouzout perak e reomp ar pezh a reomp. Evit lakaat ar yezh war wel, evit kas war-raok ar pezh zo pouezus evit deomp, hon talvoudou\u0300. Ar venelouriezh a vez lakaet war wel er poziou\u0300. Hag ar blijadur da ganan\u0303 ha da dreuzkas ar sonerezh."}, {"text_idx": "#000018", "text": "Marine : Ya, evidomp eo a-bouez-ruz lakaat ar brezhoneg war wel evel-se. Ar pal kentan\u0303 a oa ober ur ganaouenn a blijfe deomp. C\u2019hoant hor boa ivez da c\u2019houzout peseurt efed a rofe kanan\u0303 e brezhoneg war sonerezh Alvan. Da heul, gwir eo, p\u2019eo deuet ar son\u0303j deomp da gas ar ganaouenn da gasting an Eurovision e oa ivez un tamm eus ar pal lakaat ur yezh vinorelaet da vezan\u0303 klevet ivez, yezh hor c\u2019halon. An dra-se a glaskomp lakaat war wel ar muian\u0303 posupl hag e verzomp eo dedennet an dud un tamm e pep lec\u2019h. Dizolein\u0303 a reont ar brezhoneg, n\u2019o doa ket klevet komz eus ar yezh-se a-raok ha fier ruz omp eus kement-se, da vezan\u0303 lakaet ar brezhoneg war wel e broiou\u0300 all."}, {"text_idx": "#000020", "text": "Un dra vat eo evit brudan\u0303 ar yezh, anat eo. Gouzout a rit ez eus bet ur bern tud o vont war Wikipedia, e saozneg pe spagnoleg, da lenn ar pajennou\u0300 a denn d\u2019ar brezhoneg ?"}, {"text_idx": "#000022", "text": "Marine : Ekstra eo an dra-se ! E Spagn eo ar strollad Tanxugueiras en deus roet ton d\u2019ar Galizeg en Eurovision ivez. Dedennus eo gwelet ar yezhou\u0300 minorelaet o tont war wel e seurt degouezhiou\u0300 hag a zo poblek-kenan\u0303, er bed a-bezh, hag en Europa dreist-holl. Kregin\u0303 a ra an dud da vezan\u0303 dedennet gant o yezh vinorel dezho o-unan, a gav din. Da skouer, kanaouenn strollad Finland a zo e saozneg, met kinniget e vo an abadenn e sameg ivez, ur yezh vinorelaet eus Skandinavia. Brav eo gwelet e lakaer muioc\u2019h war-wel ar yezhou\u0300 minorelaet er sonadegou\u0300."}, {"text_idx": "#000029", "text": "Marine : Ma, n\u2019eo ket sur... kentoc\u2019h e chomimp alies klozet er sal-bleustrin\u0303 war al leurenn pe paket gant atersadennou\u0300 c\u2019hoazh. Stank e vo an devezhiou\u0300 e Torino met emichan\u0303s e vo plijadur ivez !"}, {"text_idx": "#000030", "text": "Ur goulenn diwezhan\u0303 diwar-benn sonadegou\u0300 an Eurovision... Daoust hag en\u0303 e vez kanet e playback da zeiz ar gourfenn ?"}, {"text_idx": "#000037", "text": "C\u2019hoant hoc\u2019h eus da heulian\u0303 gourfenn an Eurovision hag harpan\u0303 ar strollad breton ? Ur skramm bras a vo lakaet e plas e sal al Leurenn-val \u201cParquet de Bal\u201d gant Skeudenn Bro Roazhon. Digoust ar mont e-barzh ! Titour da gaout aman\u0303. Un abadenn e brezhoneg penn-da-benn a vo ivez gant France 3 Breizh. Tremen a raio Alvan & Ahez e-pad hanterenn gentan\u0303 gourfenn an Eurovision."}, {"text_idx": "#000040", "text": "Poan he deus ar yezh tamazight da gavout ur plas e skoliou\u0300 Maroko"}, {"text_idx": "#000044", "text": "Ma\u2019z oc\u2019h dedennet da gemer perzh er gelaouenn kasit ur postel deomp war :"}]